DECRETO 121/2010, do 8 de xullo, polo que se aceptan as doazóns de bens culturais feitas á Comunidade Autónoma de Galicia por Lourdes Carrera Rosendo e outros.
CONSELLERÍA DE FACENDA — III. OUTRAS DISPOSICIÓNS — 21/07/2010

Con data do 26 de abril de 2010 a Consellería de Cultura e Turismo remitiu á Consellería de Facenda os expedientes de doazón de bens propiedade de Lourdes Carrera Rosendo, Antonio Lorenzo Rodríguez, Purificación García Lamas, Adolfo Domínguez Cendón, Juan Antonio Barreiro Villanueva, Argimiro Pérez García, Lutgarda Davila Vázquez e Antonia Docampo Martínez.
A Secretaría Xeral e do Patrimonio tramitou o expediente de aceptación, logo do respectivo informe favorable da Comisión Superior de Valoración de Bens Culturais de Interese para Galicia.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo, requirirá decreto do Consello da Xunta, por proposta da Consellería de Facenda.
Na súa virtude, por proposta da Consellería de Facenda, e logo da deliberación do Consello da Xunta de Galicia na súa reunión do día oito de xullo de dous mil dez,
DISPOÑO:
Artigo único.
Aceptar nos termos establecidos polos doantes, para a súa custodia no Museo Etnolóxico de Ribadavia, as seguintes doazóns de bens:
Doadora: Lourdes Carrera Rosendo.
Obxecto: catro copias dixitalizadas de fotografías orixinais.
Tema: vida familiar e social no Ribeiro.
Cronoloxía: 1917-1931.
Técnica: copias en formato informático (CD rom).
Valoración: 30,37 .
Doador: Antonio Lorenzo Rodríguez.
Obxecto: oito copias dixitalizadas de fotografías orixinais.
Tema: actos en Ribadavia.
Cronoloxía: 1989-1991.
Técnica: copias en formato informático (CD rom).
Valoración: 60,74 .
Doadora: Purificación García Lamas.
Obxecto: dúas copias dixitalizadas de fotografía orixinal.
Tema: a Festa da Istoria en Ribadavia.
Cronoloxía: 1989-2001.
Técnica: copia en formato informático (CD rom).
Valoración: 15,16 .
Doador: Adolfo Domínguez Cendón.
Obxecto: dezaseis copias dixitalizadas de fotografías orixinais.
Tema: actividades deportivas.
Cronoloxía: 1985-2006.
Técnica: copias en formato informático (CD rom).
Valoración: 121,48 .
Doador: Juan Antonio Barreiro Villanueva.
Obxecto: dezaoito copias dixitalizadas de fotografías orixinais.
Tema: actividade deportiva.
Cronoloxía: 1960-2006.
Temática: copias en formato informático (CD rom).
Valoración: 136,67 .
Doador: Argimiro Pérez García.
Obxecto: nove copias dixitalizadas de fotografías orixinais.
Tema: actividades deportivas.
Cronoloxía: 1977-1995.
Técnica: copias en formato informático (CD rom).
Valoración total: 68,33 .
Doadora: Lutgarda Davila Vázquez.
Obxecto: dúas copias dixitalizadas de fotografías orixinais.
Tema: actividade profesional.
Cronoloxía: metade do século XX.
Técnica: copias en formato informático (CD rom).
Valoración: 15,16 .
Doadora: Antonia Docampo Martínez.
Obxecto: cincocentas vinte e dúas copias dixitalizadas de fotografías orixinais.
Tema: álbum familiar, vida cotiá no Ribeiro.
Cronoloxía: século XX.
Técnica: copias en formato informático (CD rom).
Valoración: 3.963,37 .
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, oito de xullo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda